પાટીદાર અનામત આંદોલન સમિતિના નેતા હાર્દિક પટેલ આજે 25 ઓગસ્ટે બપોરે 3 વાગ્યાથી ભાડાના ફાર્મ હાઉસમાં આમરણાંત ઉપવાસ શરૂ કર્યા છે. જેમાં કોંગ્રેસના જૂજ ધારાસભ્યો લલિત વસોયા, લલિત કગથરા અને કિરીટ પટેલ હાર્દિકના નિવાસસ્થાને તેના સમર્થન આપવા પહોંચી ગયા છે. વળી, આશરે 100 જેટલા પાટીદારો હાજર છે. રાજયમાં શાંતિ અને સલામતી જળવાઈ રહે તે માટે પોલિસ તંત્રને એલર્ટ કરી દેવાયુ છે. અમુક જિલ્લાઓમાં 144 ની કલમ લાગુ કરવામાં આવી છે. ઉપવાસમાં જોડાવા જઈ રહેલા દિનેશ બાંભણિયાની અટકાયત કરવામાં આવી છે.